rejauldu/bengali-wikipedia huggingface dataset:
শফিকুল ইসলাম (জন্ম: ১৯ সেপ্টেম্বর ১৯৫৭) বাংলাদেশের কিশোরগঞ্জ জেলার রাজনীতিবিদ যিনি তৎকালীন কিশোরগঞ্জ-৭ আসনের সংসদ সদস্য ছিলেন।   প্রাথমিক জীবন  শফিকুল ইসলাম কিশোরগঞ্জ জেলায় জন্মগ্রহণ করেন। ভৈরবের হাজি আসমত কলেজ থেকে ১৯৭৬ খ্রিস্টাব্দে উচ্চমাধ্যমিক,১৯৮০ সালে চট্টগ্রাম বিশ্ববিদ্যালয়ের লোকপ্রশাসন বিভাগ থেকে বি এ  (সম্মান) এবং ১৯৮১ খ্রিস্টাব্দে এমএ ডিগ্রী লাভ করেন। প্রগতিশীল ছাত্র সংগঠন বাংলাদেশ ছাত্র ইউনিয়ন চট্টগ্রাম বিশ্ববিদ্যালয় শাখার সাধারণ সম্পাদক এবং কেন্দ্রীয় জাতীয় পরিষদ সদস্য পদে দায়িত্ব পালন করেন। ১৯৮৩ সাল থেকে ১৯৯৫ সাল পর্যন্ত তিনি একটি রাষ্ট্রায়ত্ব বাণিজ্যিক ব্যাংকে সততা, দক্ষতা ও নিষ্ঠার সাথে দায়িত্বশীল পদে চাকুরি করেন। চাকুরি ইস্তফা দিয়ে বাংলাদেশ জাতীয়তাবাদী দল (বিএনপি) থেকে ১৯৯৩ সালে ৬ষ্ঠ জাতীয় সংসদে ১৭১ কিশোরগঞ্জ- ৭ (ভৈরব-কুলিয়ারচর) নির্বাচনী এলাকা থেকে সংসদ সদস্য নির্বাচিত হন। তিনি  সফলতার সঙ্গে বাংলাদেশ সমবায় ব্যাংকের পরিচালক পদে দায়িত্ব পালন করেন। একই সঙ্গে তিনি জাতীয় সংবাদপত্রসহ বিভিন্ন মাধ্যমে লেখালেখি করেন। তার চারটি গ্রন্থ প্রকাশিত হয়েছে।   রাজনৈতিক জীবন  শফিকুল ইসলাম ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দল মনোনীত প্রার্থী হিসেবে তৎকালীন কিশোরগঞ্জ-৭ আসন থেকে সংসদ সদস্য নির্বাচিত হন। বিদ্যমান অসুস্থ্ রাজনীতির সঙ্গে খাপ খাওয়াতে না পেরে সক্রিয় রাজনীতি থেকে সরে দাড়ান। বর্তমানে তিনি দেশের প্রখ্যাত সমাজ ও রাষ্ট্রচিন্তক আটাশ দফা কর্মসূচির প্রনেতা ঢাকা বিশ্ববিদ্যালয়ের আহাম্মদ শরীফ চেয়ার ও অধ্যাপক আবুল কাসেম ফললুল হকের সঙ্গে কাজ করছেন। নিজ এলাকা নির্বিশেষে বাংলাদেশ এবং বাঙালি জাতির ইতিহাস- ঐতিহ্য ও রাজনীতি বিষয়ে অধ্যয়ন গবেষণার পাশাপাশি আটাশ দফা কর্মসূচির আলোকে নতুন ধারার রাজনীতি গড়ে তোলার লক্ষ্যে কাজ করে যাচ্ছেন।  নিজ এলাকায় তিনি ২০০৮ সালে গড়ে তুলেছেন রেবতীবর্মণ স্মৃতি সংসদ এবং ২০১০ সালে গড়ে তুলেছেন “বাংলাদেশ জাগরণী শান্তিসঙ্ঘ” নামক একটি সামাজিক-সাংস্কৃতিক সংগঠন। তার চিন্তা ও কর্মের সাধনার মূলে রয়েছে বাঙালি, বাংলাদেশ এবং সর্বোপরি বিশ্বজনীন মানবতা।   তার প্রকাশিত গ্রন্থসমূহ  ১। সভ্যতার পথ ও পাথেয়, ২। ভৈরবের ইতিহাস ও ঐতিহ্য ৩। অগ্রগতির পথে বাংলাদেশ ৪। সমকালের বাংলাদেশ   ৫। সম্পাদনা গ্রন্থ : কমরেড রেবতী মোহন বর্মণ- জীবন ও কর্ম।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:১৯৫৭-এ জন্ম
সালেহ বিন নাসের আল-জাসের (জন্ম ২৫ অক্টোবর ১৯৬৫) হলেন একজন সৌদি রাজনীতিবিদ ও সৌদি আরবের পরিবহন মন্ত্রী, ২৩ অক্টোবর ২০১৯ তারিখে একটি রাজকীয় ডিক্রি দ্বারা নিযুক্ত হন।  [ তৃতীয় পক্ষের উৎস প্রয়োজন ]   শিক্ষা এবং কর্মজীবন  আল-জাসের জেদ্দার কিং আব্দুল আজিজ বিশ্ববিদ্যালয় থেকে শিল্প প্রকৌশলে স্নাতক ডিগ্রি অর্জন করেছেন। তিনি রিয়াদের কিং সৌদ বিশ্ববিদ্যালয় থেকে স্নাতকোত্তর ডিগ্রি এবং এমবিএ উভয়ই অর্জন করেন। [ তৃতীয় পক্ষের উৎস প্রয়োজন ]  তিনি আগস্ট ২০১৪ থেকে অক্টোবর ২০১৯ পর্যন্ত সৌদি আরব এয়ারলাইন্সের মহাপরিচালক ছিলেন। তিনি নভেম্বর ২০১০ থেকে জুন ২০১৪ পর্যন্ত সৌদি আরবের ন্যাশনাল শিপিং কো-এর প্রধান নির্বাহী কর্মকর্তা ছিলেন  এর আগে, তিনি সৌদি রিসার্চ অ্যান্ড মার্কেটিং গ্রুপ, আরাবিয়া ইন্স্যুরেন্স কো-অপারেটিভ, ইতিহাদ ইতিসালাত কো, সৌদি এয়ারলাইন্স ক্যাটারিং কো, এবং সৌদিয়া অ্যারোস্পেস ইঞ্জিনিয়ারিং ইন্ডাস্ট্রিজের বোর্ডে ছিলেন।    আরো দেখুন   সৌদি আরবের মন্ত্রী পরিষদ  পরিবহন মন্ত্রণালয় (সৌদি আরব)   তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:সৌদি আরবের প্রধান নির্বাহী বিষয়শ্রেণী:বাদশাহ সৌদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর সৌদি ব্যবসায়ী বিষয়শ্রেণী:২১শ শতাব্দীর সৌদি রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম
বলাখাল রেলওয়ে স্টেশন বাংলাদেশের চট্টগ্রাম বিভাগের চাঁদপুর জেলার হাজীগঞ্জ উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে বলাখাল রেলওয়ে স্টেশন তৈরি করা হয়।  পরিষেবা বলাখাল রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: মেঘনা এক্সপ্রেস সাগরিকা এক্সপ্রেস চাঁদপুর কমিউটার।  তথ্যসূত্র  বিষয়শ্রেণী:চাঁদপুর জেলার রেলওয়ে স্টেশন
ফরিদ মুরাদ (জন্ম: ১৪ সেপ্টেম্বর, ১৯৩৬) একজন আলবেনীয় চিকিৎসক এবং ফার্মাকোলজিস্ট। তিনি ১৯৯৮ সালে চিকিৎসাবিজ্ঞানে নোবেল পুরস্কার লাভ করেন।   জীবনী  মুরাদ ১৯৩৬ সালের ১৪ সেপ্টেম্বর ইন্ডিয়ানায় জন্মগ্রহণ করেন। তিনি কেস ওয়েস্টার্ন রিজার্ভ ইউনিভার্সিটি থেকে ডক্টর অব মেডিসিন-পিএইচডি ডিগ্রি অর্জন করেন। তিনি ১৯৭০ সালে ভার্জিনিয়া বিশ্ববিদ্যালয়ে স্কুল অব মেডিসিনে সহযোগী অধ্যাপক হিসেবে যোগদান করেন। ১৯৭৫ সালে পূর্ণ অধ্যাপক পদে উন্নীত হন। ১৯৮১ সালে স্ট্যানফোর্ড বিশ্ববিদ্যালয় এ অধ্যাপক হিসেবে যোগদান করেন।   পুরস্কার ও সম্মাননা   নোবেল পুরস্কার, (১৯৯৮)  Honoris Causa, Tirana University, Albania, October, 1999   সম্মানসূচক ডিএসসি, কেস ওয়েস্টার্ন রিজার্ভ ইউনিভার্সিটি, ক্লিভল্যান্ড, ওহাইও, মে ২০০০  সম্মানসূচক ডিএসসি, টমাস জেফারসন ইউনিভার্সিটি, ফিলাডেলফিয়া, জুন ২০০০  সম্মানসূচক ডিএসসি, State University of Ceara, Fortaleza, Brazil, November, 2000   সম্মানসূচক ডিএসসি, Luviv State Medical University, Luviv, Ukraine, November, 2001   সম্মানসূচক ডিএসসি, Chinese University of Hong Kong, Hong Kong, December, 2002   সম্মানসূচক ডিএসসি, DePauw University, Greencastle, Indiana, May 2004   সম্মানসূচক ডিএসসি, Charles University, Prague, Czech Republic, June, 2005   তথ্যসূত্র    বহিঃসংযোগ   বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:১৯৩৬-এ জন্ম বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:মার্কিন নোবেল বিজয়ী বিষয়শ্রেণী:কেস ওয়েস্টার্ন রিজার্ভ বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলবেনীয় বংশোদ্ভূত মার্কিন ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ভার্জিনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
খনা বা ক্ষণা ছিলেন জ্যোতির্বিদ্যায় পারদর্শী এক বিদুষী বাঙালি নারী; যিনি বচন রচনার জন্যেই বেশি সমাদৃত।  মূলতঃ খনার ভবিষ্যতবাণীগুলোই বঙ্গে 'খনার বচন' নামে বহুল পরিচিত।   জন্ম  thumb|250px|খনামিহিরের ঢিবি, চন্দ্রকেতুগড় মনে করা হয় বঙ্গে পাল সাম্রাজ্যের শাসনামলে অর্থাৎ ৮০০ থেকে ১২০০ খ্রিষ্টাব্দের মধ্যে তার আবির্ভাব হয়েছিল। কিংবদন্তি অনুসারে তিনি বাস করতেন অধুনা পশ্চিমবঙ্গের উত্তর চব্বিশ পরগণা জেলার বারাসাত মহকুমার বেড়াচাঁপার দেউলিয়া গ্রামে (বর্তমান চন্দ্রকেতুগড় প্রত্নস্থল, যেটি খনামিহিরের ঢিবি নামে পরিচিত)। তার পিতার নাম ছিল অনাচার্য। অন্য একটি কিংবদন্তি অনুসারে, তিনি ছিলেন সিংহলরাজের কন্যা।   বিবাহ  রাজা বিক্রমাদিত্যের রাজ সভার প্রখ্যাত জ্যোতির্বিদ বরাহের ছেলে মিহিরকে খনার স্বামীরূপে পাওয়া যায়। কথিত আছে বরাহ তার পুত্রের জন্ম কোষ্ঠি গণনা করে পুত্রের আয়ু এক বছর দেখতে পেয়ে শিশু পুত্র মিহিরকে একটি পাত্রে করে সমুদ্রে ভাসিয়ে দেন। পাত্রটি ভাসতে ভাসতে সিংহল দ্বীপে পৌছলে সিংহলরাজ শিশুটিকে লালন পালন করেন এবং পরে কন্যা খনার সাথে বিয়ে দেন।   কর্ম  খনা এবং মিহির দুজনেই জ্যোতিষশাস্ত্রে দক্ষতা অর্জন করেন। মিহির একসময় বিক্রমাদিত্যের সভাসদ হন। একদিন পিতা বরাহ এবং পুত্র মিহির আকাশের তারা গণনায় সমস্যায় পড়লে, খনা এ সমস্যার সমাধান দিয়ে রাজা বিক্রমাদিত্যের দৃষ্টি আকর্ষণ করেন। গণনা করে খনার দেওয়া পূর্বাভাস রাজ্যের কৃষকরা উপকৃত হতো বলে রাজা বিক্রমাদিত্য খনাকে দশম রত্ন হিসেবে আখ্যা দেন।   মৃত্যু  রাজসভায় প্রতিপত্তি হারানোর ভয়ে প্রতিহিংসায় বরাহের আদেশে মিহির লীলাবতীর জিহ্বা কেটে দেন। এর কিছুকাল পরে খনার মৃত্যু হয়। তবে আমৃত্যু লীলাবতী সত্যের প্রতীক হয়ে ছিলেন। তিনি এমন ভবিষ্যদ্বাণী করতেন, যা হুবহু ফলে যেত। বাঙালি লোকসংস্কৃতিতে এখনো অমৃতবাণীর মতো খনার বচনের প্রচলন রয়েছে।   তথ্যসূত্র    বহিঃসংযোগ   বিষয়শ্রেণী:বাঙালি কবি বিষয়শ্রেণী:মধ্যযুগীয় ভারতীয় কবি বিষয়শ্রেণী:ভারতীয় নারী কবি বিষয়শ্রেণী:বাঙালি মহিলা কবি বিষয়শ্রেণী:হিন্দু কবি বিষয়শ্রেণী:প্রাচীন ভারতীয় দার্শনিক বিষয়শ্রেণী:ভারতীয় নারী দার্শনিক বিষয়শ্রেণী:হিন্দু দার্শনিক ও ধর্মতত্ত্ববিদ বিষয়শ্রেণী:৮ম শতাব্দীর হিন্দু বিষয়শ্রেণী:প্রাচীন এশীয় লেখিকা বিষয়শ্রেণী:ধর্মীয় লেখিকা বিষয়শ্রেণী:পশ্চিমবঙ্গের লেখিকা বিষয়শ্রেণী:ভারতীয় জ্যোতিষী বিষয়শ্রেণী:পশ্চিমবঙ্গের পণ্ডিত বিষয়শ্রেণী:বাঙালি লেখক বিষয়শ্রেণী:বারাসতের ব্যক্তি
ডান|থাম্ব|২০২২ সালে হামফ্রি লুইসা মারডোক হামফ্রি  (জন্ম ১৯৫২) একজন কিরিবাতীয় শিল্পী ও দক্ষ তাঁতি, যার ত্রিশ বছরেরও বেশি অভিজ্ঞতা রয়েছে। হামফ্রি কিরিবাতিতে বেড়ে ওঠেন এবং এখন নিউজিল্যান্ডে বসবাস করেন। ২০১৯ সালে, আর্টস প্যাসিফিকা অ্যাওয়ার্ডসে কিরিবাতি শিল্পী কায়েতা ওয়াটসনের সাথে তার কাজকে প্যাসিফিক হেরিটেজ আর্টিস্ট অ্যাওয়ার্ড দিয়ে স্বীকৃতি দেওয়া হয়েছিল। ২০২১ সালে, কিরিবাতি সম্প্রদায় এবং সংস্কৃতিতে অবদানের জন্য তাকে নিউজিল্যান্ড অর্ডার অফ মেরিটের সম্মানসূচক সদস্য নিযুক্ত করা হয়েছিল।   জীবনের প্রথমার্ধ  হামফ্রি ১৯৫২ সালে কুরিয়া (কিরিবাতি) তে জন্মগ্রহণ করেন,  তিনি কিরিবাতিতে বেড়ে ওঠেন এবং ১৬ বছর বয়সে নিউজিল্যান্ডে পড়াশোনার জন্য বৃত্তি পান। নিউজিল্যান্ডে থাকাকালীন তিনি নিউ প্লাইমাউথ গার্লস হাই স্কুলে পড়াশোনা করেন এবং ওয়াংগারেই বেস হাসপাতালে নার্সিং বিষয়ে পড়াশোনা করেন। পড়াশোনা শেষে পারিবারিক কারণে তিনি কিরিবাতিতে ফিরে যান। বিয়ের পর তিনি এবং তার স্বামী ১৯৭০ এর দশকের গোড়ার দিকে নিউজিল্যান্ডে আবার ফিরে আসেন।   ব্যক্তিগত জীবন  হামফ্রি একজন ইংরেজ জ্যাক হামফ্রির সাথে বিবাহিত এবং তাদের বেশ কয়েকটি সন্তান রয়েছে যারা নিউজিল্যান্ডে জন্মগ্রহণ করেছে।  তারা টেমসে থাকে।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:কিরিবাসের সংস্কৃতি বিষয়শ্রেণী:নিউজিল্যান্ডে কিরিবাতীয় অভিবাসী বিষয়শ্রেণী:নিউজিল্যান্ডীয় শিল্পী বিষয়শ্রেণী:কিরিবাতীয় নারী
thumb|ব্স্তান-পা-রিন-ছেন ব্স্তান-পা-রিন-ছেন () (১৪৭৪-১৫৫৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় কির-তি রিন-পো-ছে () উপাধিধারী বৌদ্ধ লামা ছিলেন।   প্রথম জীবন  ব্স্তান-পা-রিন-ছেন ১৪৭৪ খ্রিষ্টাব্দে তিব্বতের আমদো অঞ্চলের গ্দুং-শা () নামক স্থানে জন্মগ্রহণ করেন। তার পিতার নাম ছিল দ্কোন-ম্ছোগ-স্ক্যাব্স () এবং মাতার নাম ছিল স্ক্যিদ-ব্দে ()। ১৪৮৯ খ্রিষ্টাব্দে তিনি দ্বুস অঞ্চলে যাত্রা করে দোন-'গ্রুব () নামক এক চিকিৎসকের নিকট তিব্বতী চিকিৎসাবিদ্যা অধ্যয়ন করেন। র্মে-রু-ব্যাম্স-পা-রিন-ছেন () নামক এক বৌদ্ধ লামা তাকে ভিক্ষুর শপথ প্রদান করেন।   পরবর্তী জীবন  শিক্ষালাভের শেষে তিনি দ্গে-'দুন-র্গ্যাল-ম্ত্শান প্রতিষ্ঠিত থা-লা () আশ্রমে সাত বছর সাহিত্য, কাব্য, চিকিৎসাশাস্ত্র ও জ্যোতিষশাস্ত্র সম্বন্ধে শিক্ষাপ্রদান করেন। এই সময় তাকে দ্গে-'দুন-র্গ্যাল-ম্ত্শানের পুনর্জন্ম রূপে চিহ্নিত করা হয়। এরপর তিনি র্ঙ্গা-বা () নামক স্থানে দ্গে-'দুন-র্গ্যাল-ম্ত্শান প্রতিষ্ঠিত কা-লা-রি-কির-তি () বৌদ্ধবিহারের প্রধানের পদে অধিষ্ঠিত করে নিজে কির-তি রিন-পো-ছে উপাধি্গ্রহণ করেন এবং দ্গে-'দুন-র্গ্যাল-ম্ত্শানকে মরণোত্তর প্রথম কির-তি রিন-পো-ছে হিসেবে আখ্যায়িত করেন। এই সময় তিনি জো-নাং বৌদ্ধ ধর্মসম্প্রদায়ের একটি বিহারকে বলপূর্বক দ্গে-লুগ্স ধর্মসম্প্রদায়ের অধীনে নিয়ে এলে জো-নাং বৌদ্ধ ধর্মসম্প্রদায়ের পক্ষ থেকে একটি সশস্ত্র বাহিনী কা-লা-রি-কির-তি বৌদ্ধবিহারে আক্রমণ করে এবং ব্স্তান-পা-রিন-ছেন সেখান থেকে পালিয়ে যেতে বাধ্য হন।   তথ্যসূত্র      বিষয়শ্রেণী:১৪৭৪-এ জন্ম বিষয়শ্রেণী:১৫৫৮-এ মৃত্যু বিষয়শ্রেণী:কির্তি রিনপোছে
সিজে-১০০ (চীনা: 长剑-100; পিনয়িন: Cháng Jiàn 100; lit. 'long sword 100'; NATO রিপোর্টিং নাম: CH-SSC-13 স্প্লিন্টার), এটি ডিএফ-১০০ নামেও পরিচিত একটি চীনা ল্যান্ড অ্যাটাক ক্রুজ মিসাইল।  ইতিহাস 2020 সালে ইউএস এয়ারফোর্সের চায়না অ্যারোস্পেস স্টাডিজ ইনস্টিটিউটের মতে, কমপক্ষে একটি অপারেশনাল পিপলস লিবারেশন আর্মি রকেট ফোর্স 2019 সালে CJ-100 পেতে শুরু করেছিল; এবং 2022 সালের মধ্যে সম্পূর্ণ অপারেশনাল সক্ষমতা (FOC) প্রত্যাশিত ছিল।  ব্যবহারকারী  পিপলস লিবারেশন আর্মি রকেট ফোর্স    তথ্যসূত্র   বিষয়শ্রেণী:সুপারসনিক ক্রুজ ক্ষেপণাস্ত্র বিষয়শ্রেণী:গণপ্রজাতন্ত্রী চীনের ক্রুজ ক্ষেপণাস্ত্র বিষয়শ্রেণী:গণপ্রজাতন্ত্রী চীনের পারমাণবিক ক্রুজ ক্ষেপণাস্ত্র
সালেহা চৌধুরী বাংলাদেশি সাহিত্যিক ও অনুবাদক। অনুবাদ সাহিত্যে বিশেষ অবদানের জন্য তিনি ২০২৩ সালে বাংলা একাডেমি পুরস্কার অর্জন করেন।   প্রাথমিক জীবন  সালেহা চৌধুরী রাজশাহী জেলায় জন্মগ্রহণ করেন। তিনি হলিক্রস কলেজে পড়াশুনা শেষ করে ঢাকা বিশ্ববিদ্যালয়ের বাংলা বিভাগ থেকে বিএ এবং এমএ পাশ করেন। ১৯৭২ সালে তিনি যুক্তরাজ্যে পাড়ি জমান৷ যুক্তরাজ্যের এভারহিল কলেজে উচ্চশিক্ষা গ্রহণ করেন৷   কর্মজীবন  সালেহা চৌধুরী ঢাকা বিশ্ববিদ্যালয়ে প্রভাষক ছিলেন।   সম্মাননা    বাংলা একাডেমি পুরস্কার (২০২৩)   তথ্যসূত্র   বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:যুক্তরাজ্যে অভিবাসী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:রাজশাহী জেলার ব্যক্তি
আলমাস আকরাম (); () (জন্ম: ১৫ এপ্রিল ১৯৮৮) হলেন একজন নানকানা সাহিব থেকে পাকিস্তানি জাতীয় নারী ক্রিকেটার। তিনি একজন অল-রাউন্ডার খেলোয়াড় হিসেবে পাকিস্তান জাতীয় নারী ক্রিকেট দল এর হয়ে ভূমিকা রাখছেন।   খেলোয়াড়ী জীবন  আলমাসের আন্তর্জাতিক ক্রিকেটে অভিষেক হয় শ্রীলঙ্কার বিরুদ্ধে। এরপর তিনি আইসিসি নারী বিশ্বকাপ ২০০৯ সালে খেলেছেন। তিনি আন্তর্জাতিক পর্যায়ের পাশাপাশি ঘরোয়া পর্যায়েও ভাল খেলছেন।http://www.espncricinfo.com/ci/content/player/346679.html   আরও দেখুন   সানা মীর   তথ্যসূত্র    বহিঃসংযোগ   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তানি নারী ক্রিকেটার বিষয়শ্রেণী:বেলুচিস্তানের নারী ক্রিকেটার বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার
পার্বতী গিরি (১৯শে জানুয়ারী ১৯২৬ - ১৭ই আগস্ট ১৯৯৫) ছিলেন ধনঞ্জয় গিরির কন্যা। তিনি পশ্চিম ওড়িশার মাদার তেরেসা নামে পরিচিত ছিলেন। তিনি ভারতের ওড়িশার একজন বিশিষ্ট মহিলা স্বাধীনতা সংগ্রামী ছিলেন। ওড়িশার নারী মুক্তিযোদ্ধারা ভারতীয় স্বাধীনতা সংগ্রামে গুরুত্বপূর্ণ ভূমিকা পালন করেছিলেন।  ব্রিটিশ সরকার বিরোধী কর্মকাণ্ডের কারণে তাঁকে দুই বছরের জন্য কারাদণ্ড দেওয়া হয়েছিল। মহাত্মা গান্ধীর "ভারত ছাড়ো" ডাকের পর পার্বতী গিরি আন্দোলনের সামনের সারিতে ছিলেন, তখন তাঁর বয়স ছিল মাত্র ১৬ বছর। স্বাধীনতার পরেও তিনি জাতির সামাজিক সেবা করে গেছেন। তিনি পাইকমাল গ্রামে একটি অনাথালয় খোলেন এবং তাঁর বাকি জীবন অনাথদের কল্যাণে উৎসর্গ করেন।   প্রারম্ভিক জীবন  পার্বতী গিরি ১৯২৬ সালের ১৯শে জানুয়ারী অবিভক্ত সম্বলপুর জেলার বর্তমান বরগড় জেলার বিজেপুরের কাছে সামলাইপাদার গ্রামে জন্মগ্রহণ করেন।  স্কুলে তৃতীয় শ্রেণীর পর তিনি পড়াশোনা ছেড়ে দেন এবং কংগ্রেসের হয়ে প্রচারণা চালাতে গ্রাম থেকে গ্রামে ভ্রমণ শুরু করেন। ১৯৩৮ সালে, যখন তাঁর বয়স ১২ বছর, তখন সামলাইপাদারে এক সভায়, বরিষ্ঠ কংগ্রেস নেতারা তাঁর বাবাকে রাজি করানোর চেষ্টা করেছিলেন, যাতে তিনি পার্বতীকে কংগ্রেসের হয়ে কাজ করার অনুমতি দেন। অল্প বয়সে, তিনি বারী আশ্রমে ভ্রমণ করেছিলেন। পার্বতী আশ্রমে অনেক কিছু শিখেছিলেন, যার মধ্যে ছিল হস্তশিল্প, অহিংসা দর্শন এবং আত্মনির্ভরতা।   কংগ্রেসের জন্য কাজ করা  পার্বতীর কাকা রামচন্দ্র গিরি ছিলেন একজন কংগ্রেস নেতা এবং সামলাইপাদার গ্রামটি জাতীয়তাবাদীদের জন্য একটি গুরুত্বপূর্ণ সমাবেশস্থল ছিল। পার্বতী একজন মুক্তিযোদ্ধা হিসেবে কাজ করার জন্য অনুপ্রাণিত হয়েছিলেন, কারণ তিনি তাঁর কাকার সাথে অনুষ্ঠিত সভাগুলোতে বসে বক্তৃতা শুনতেন। ১৯৪০ সালে পার্বতী কংগ্রেসের হয়ে বরগড়, সম্বলপুর, পদমপুর, পানিমারা, ঘেঁস এবং অন্যান্য স্থানে ভ্রমণ শুরু করেন। তিনি গ্রামবাসীদের প্রশিক্ষণ দিতেন, কিভাবে সুতো কেটে খাদি বুনতে হয় তা শেখাতেন। ১৯৪২ সাল থেকে তিনি 'ভারত ছাড়ো' আন্দোলনের পক্ষে প্রচারণা চালিয়েছিলেন এবং বহুবার গ্রেপ্তার হয়েছিলেন, কিন্তু তিনি নাবালিকা হওয়ায় পুলিশ তাঁকে ছেড়ে দিতে বাধ্য হয়েছিল। অবশেষে যখন তিনি বরগড়ে এসডিও-এর অফিসে আক্রমণ করেন তখন তাঁকে গ্রেপ্তার করা হয়। তাঁকে সম্বলপুর জেলে দুই বছরের সশ্রম কারাদণ্ড দেওয়া হয়েছিল। ব্রিটিশদের বিরুদ্ধে আইনজীবীদের আদালত বয়কট করতে রাজি করানোর জন্য তিনি বরগড় কোর্টে একটি আন্দোলন করেন।   স্বাধীনতা-পরবর্তী জীবন  স্বাধীনতার পর তিনি ১৯৫০ সালে আল্লাবাদের প্রয়াগ মহিলা বিদ্যাপীঠে তাঁর স্কুলজীবন শেষ করেন। চার বছর পর তিনি রমা দেবীর ত্রাণ কাজে যোগ দেন। ১৯৫৫ সালে তিনি সম্বলপুর জেলার মানুষের স্বাস্থ্য ও পরিচ্ছন্নতার উন্নয়নের জন্য একটি আমেরিকান প্রকল্পে যোগ দেন। তিনি নৃসিংহনাথে নারী ও অনাথদের জন্য কস্তুরবা গান্ধী মাতৃনিকেতন নামে একটি আশ্রম এবং সম্বলপুর জেলার জুজোমুরা ব্লকের অন্তর্গত বীরসিংহ গড়ায় ডক্টর সাঁতরা বাল নিকেতন নামে আরেকটি দুস্থ আশ্রম প্রতিষ্ঠা করেন। তিনি কারাগারের উন্নয়ন এবং কুষ্ঠরোগ নির্মূলে কাজ করেছিলেন। ভারত সরকারের সমাজকল্যাণ বিভাগ ১৯৮৪ সালে তাঁকে একটি পুরস্কার প্রদান করে।   প্রশংসা  ১. সম্বলপুর বিশ্ববিদ্যালয় কর্তৃক সম্মানসূচক ডক্টরেট- ১৯৯৮ সালে উড়িষ্যার গভর্নর শ্রী সি. রঙ্গরাজন প্রদান করেন।  ২. পার্বতী গিরির নামে মেগা লিফট সেচ প্রকল্পের নামকরণ। - ডিসেম্বর ২০১৬   তথ্যসূত্র   বিষয়শ্রেণী:২০শ শতাব্দীর ভারতীয় নারী বিষয়শ্রেণী:ওড়িশার নারী বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:১৯৯৫-এ মৃত্যু বিষয়শ্রেণী:১৯২৬-এ জন্ম বিষয়শ্রেণী:অপর্যালোচিত অনুবাদসহ পাতা
জানা ইনা জারেল্লা (জন্ম জানাইনা ভিজেউ বেরেনহাউসার বোরবা; ১২ ডিসেম্বর ১৯৭৬) হলেন একজন ব্রাজিলীয় টেলিভিশন ব্যক্তিত্ব এবং জার্মানি ভিত্তিক উপস্থাপক।   জীবনী  জানা ইনা পেট্রোপলিসে জন্মগ্রহণ করেন, রিও ডি জেনিরো রাজ্যের একটি শহর, যেখানে তিনি সালসা, ম্যাম্বো, ব্যালে, জ্যাজ এবং সাম্বা সহ বেশ কয়েকটি নাচের ক্লাস করেন। তিনি এগারো বছর ধরে গানের ক্লাস নিয়েছিলেন এবং ব্যাকআপ সঙ্গীতশিল্পী হিসাবে গান গেয়েছিলেন। ১৫ বছর বয়সে, তিনি একটি মডেলিং এজেন্সির সাথে চুক্তিবদ্ধ হন। ১৯৯৪ সালে স্কুল শেষ করার পর, জানা ইনা স্টেট ইউনিভার্সিটি অফ রিও ডি জেনিরোতে সাংবাদিকতা অধ্যয়ন শুরু করেন।  ১৯৯৯ সালে, তিনি জার্মানিতে চলে আসেন, তার দাদা-দাদিরা মূলত সেখানকার। আসার পরপরই, তিনি একটি অ্যালবাম রেকর্ড করার প্রস্তাব পান। তিনি মিস ইন্টারকন্টিনেন্টাল প্রতিযোগিতার মতো অসংখ্য সুন্দরী প্রতিযোগিতা এবং আন্তর্জাতিক ইভেন্টে পারফর্ম করেছেন, যেখানে তিনি একজন বিচারক হিসেবেও কাজ করেছেন।  জনা ইনা জিওভানি জারেলাকে বিয়ে করেন এবং তাদের একটি পুত্র সন্তান রয়েছে।   তথ্যসূত্র    বহিঃসংযোগ    সরকারী ওয়েবসাইট    বিষয়শ্রেণী:জার্মানিতে ব্রাজিলীয় প্রবাসী বিষয়শ্রেণী:ব্রাজিলীয় অভিনেত্রী বিষয়শ্রেণী:২১শ শতাব্দীর ব্রাজিলীয় সঙ্গীতশিল্পী বিষয়শ্রেণী:২১শ শতাব্দীর ব্রাজিলীয় গায়িকা বিষয়শ্রেণী:ব্রাজিলীয় মডেল বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় টেলিভিশন উপস্থাপিকা
ময়মনসিংহ-২৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।   সীমানা    ইতিহাস  ময়মনসিংহ-২৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়।Nohlen, D, Grotz, F & Hartmann, C (২০০১) Elections in Asia: A data handbook, Volume I (ইংরেজি ভাষায়), p535 ISBN 019924958   নির্বাচিত সাংসদ  নির্বাচনসদস্যদল১৯৭৩আব্দুল খালেকবাংলাদেশ আওয়ামীলীগআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ময়মনসিংহ জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৭৯-এ বিলুপ্ত
শাহ দো শামশিরা মসজিদ (; এই নামটি দুটি তলোয়ারের মসজিদ অনুবাদ করা হয়েছে) আফগানিস্তানের কাবুলের হলুদ রঙের দ্বিতল মসজিদ (জেলা ২), এটি কাবুল নদীর ঠিক অদূরে অন্দরবী রোডে এবং শাহ-দো শামশিরা সেতুর অদূরে অবস্থিত। এটি আমানউল্লাহ খানের রাজত্বকালে নির্মাণ করা হয়েছিল। এটি ইস্তাম্বুলের আর্টাকিয়ে মসজিদের পরে নকশা করা হয়েছিল।  এই মসজিদটি মোঘল সেনাপতি চীন তৈমুর খানের সমাধির পাশে অবস্থিত। চীন তৈমুর খান মধ্য এশীয় বিজয়ী বাবরের চাচাতো ভাই ছিলেন। চীন তৈমুর ভারত জয় করতে বাবরকে সহায়তা করেছিলেন এবং খানওয়ার যুদ্ধে তিনি অগ্রণী ভূমিকা পালন করেছিলেন। এই মসজিদ থেকে কাছেই বাবর এবং আরো অনেক প্রখ্যাত মুসলিম সেনাদের সমাধি রয়েছে। তারা আফগানিস্তান থেকে গিয়ে ভারত আক্রমণ করেছিলেন এবং উত্তর ভারতে (আধুনিক পাকিস্তান ও বাংলাদেশ সহ) মুসলিম শাসন প্রতিষ্ঠা করেছিলেন।  ২০১৫ সালের ১৯শে মার্চ তারিখে এই মসজিদে ফারখুন্ডা মালিকজাদাকে হত্যা করা হয়েছিল।   তথ্যসূত্র   বিষয়শ্রেণী:কাবুলের মসজিদ
সানওয়াপ্টা পর্বত (স্থানীয়ভাবে সানওয়াপ্টা চূড়া নামে পরিচিত) কানাডার আলবার্টা প্রদেশের জেসপার জাতীয় উদ্যানে সানওয়াপ্টা নদীর উপত্যাকায়, 'বিউটি' নালী ও কলাম্বিয়া বরফক্ষেত্রের ঠিক উত্তরে এবং জোনাস নালীর পশ্চিম দিকে অবস্থিত একটি পর্বত। 'সানওয়াপ্টা' শব্দটি স্টোনি ইন্ডিয়ান জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। শব্দটি সানওয়াপ্টা নদীর নামকরণে ব্যবহার করা হইয়েছিল। ১৯০৬ সালে সানওয়াপ্টা নদীর নাম অনুসারে এই পর্বতের নাম রাখা হয়। একই বছর জিমি সিম্পসন সর্বপ্রথম এই পর্বত আরোহণ করেছিলেন। পর্বতটি আলবার্টার 'আইসফিল্ড পার্কওয়ে' নামে খ্যাত মহাসড়ক ৯৩ হতে দেখা যায়।   আরোহণ  সানওয়াপ্টা পর্বতের চূড়ায় আরোহণের জন্য সাধারণত আইসফিল্ড পার্কওয়ের পাশের দক্ষিণ-পশ্চিম ঢাল () হামাগুড়ি দিয়ে ওঠার জন্য বেশি ব্যবহার হয়। বাম|থাম্ব|173x173পিক্সেল|আইসফিল্ড পার্ক হতে সানওয়াপ্টা পর্বত   ভূতত্ত্ব ও জলবায়ু  কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।  কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সানওয়াপ্টা পর্বতে বারিপাতে জমা পানি নেমে এসে সানওয়াপ্টা নদীতে পতিত হয়।   আরও দেখুন   সানওয়াপ্টা গিরিপথ সানওয়াপ্টা জলপ্রপাত   তথ্যসূত্র   বিষয়শ্রেণী:সানওয়াপ্টা বিষয়শ্রেণী:আলবার্টার পর্বত বিষয়শ্রেণী:জেসপার জাতীয় উদ্যানের পর্বত
আনজুয়ান () হল দক্ষিণ-পশ্চিম ভারত মহাসাগরের কোমোরো দ্বীপপুঞ্জের একটি স্বায়ত্তশাসিত আগ্নেয় দ্বীপ, কমোরোস ইউনিয়নের অংশ। শিকোমোরিতে এটি এনজুয়ানি বা এনজওয়ানি নামে পরিচিত এবং, বিংশ শতাব্দীর গোড়ার দিকে যখন নামটি সাধারণ ব্যবহারের বাইরে চলে যায় (যদিও এখনও কখনও কখনও জানজিবারে ইংরেজি ভাষাভাষীরা ব্যবহার করে), ইংরেজিতে জোহানা নামে। ঐতিহাসিকভাবে একে হিনজুয়ান বা হানজোয়ানও বলা হত। থাম্ব| মুতসামুদু শহর এর প্রধান শহর মুতসামুদু এবং , এর জনসংখ্যা প্রায় ২৭৭,৫০০। দ্বীপটির মোট আয়তন ৪২৪ বর্গ কিলোমিটার (১৬৩ বর্গ মাইল)।   আরো দেখুন    আনজোয়ানের ডাকটিকিট  আকিবনি  অন্তসাহে  আসসিম্পাও  বড় কাউনি  বড়া লা জান্দজা  চাউয়েনি  চিরনকাম্বা  চিররোনি   তথ্যসূত্র    বহিঃসংযোগ      আঞ্জুয়ান গভর্নরেটের অফিসিয়াল ওয়েবসাইট  কমোরোস সরকারের অফিসিয়াল ওয়েবসাইট  Anjouan.net (ইংরেজি এবং ফরাসি ভাষায়)  কমোরসের কেন্দ্রীয় ব্যাংকের অফিসিয়াল ওয়েবসাইট    বিষয়শ্রেণী:২০০২-এ প্রতিষ্ঠিত রাষ্ট্র ও অঞ্চল বিষয়শ্রেণী:১৯৯৭-এ প্রতিষ্ঠিত রাষ্ট্র ও অঞ্চল বিষয়শ্রেণী:প্রাক্তন অস্বীকৃত রাষ্ট্র বিষয়শ্রেণী:প্রাক্তন ফরাসি উপনিবেশ বিষয়শ্রেণী:ভারত মহাসাগরের দ্বীপ রাষ্ট্র বিষয়শ্রেণী:আফ্রিকার প্রাক্তন রাষ্ট্র বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:সোয়াহিলি ভাষার লেখা থাকা নিবন্ধ বিষয়শ্রেণী:কোমোরোস দ্বীপপুঞ্জ বিষয়শ্রেণী:আফ্রিকার প্রাক্তন রাষ্ট্র বিষয়শ্রেণী:ভারত মহাসাগরের দ্বীপ রাষ্ট্র বিষয়শ্রেণী:প্রাক্তন ফরাসি উপনিবেশ বিষয়শ্রেণী:প্রাক্তন অস্বীকৃত রাষ্ট্র বিষয়শ্রেণী:১৯৯৭-এ প্রতিষ্ঠিত রাষ্ট্র ও অঞ্চল বিষয়শ্রেণী:২০০২-এ প্রতিষ্ঠিত রাষ্ট্র ও অঞ্চল বিষয়শ্রেণী:কমোরোসের স্বায়ত্তশাসিত দ্বীপপুঞ্জ বিষয়শ্রেণী:কমোরোসের আগ্নেয়গিরি বিষয়শ্রেণী:কমোরোসের গুরুত্বপূর্ণ পাখি এলাকা
নার্গিস রহমান বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৫ থেকে নির্বাচিত জাতীয় সংসদ সদস্য।   জন্ম ও প্রাথমিক জীবন  নার্গিস রহমান গোপালগঞ্জ জেলার মুকসুদপুর উপজেলার গোবিন্দপুর ইউনিয়নের শালিনা বক্সা গ্রামে জন্মগ্রহণ করেন।   রাজনৈতিক ও কর্মজীবন   নার্গিস রহমান ঢাকা মহানগর (দক্ষিণ) মহিলা আওয়ামী লীগের সাধারণ সম্পাদক হিসেবে দায়িত্ব পালন করছেন। তিনি একাদশ জাতীয় সংসদের সংরক্ষিত নারী আসন-২৫ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।   আরও দেখুন    একাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ    একাদশ জাতীয় সংসদ সদস্যদের তালিকা –জাতীয় সংসদ  একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন  বিষয়শ্রেণী:একাদশ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:গোপালগঞ্জ জেলার রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ
জাওরা () ভারতের মধ্য প্রদেশ রাজ্যের রতলম জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫৯ মিটার (১৫০৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে জাওরা শহরের জনসংখ্যা হল ৬৩,৭৩৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে জাওরা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর